Συντεταγμένες: 40°37′23.93″N 21°33′27.42″E﻿ / ﻿40.6233139°N 21.5576167°E﻿ / 40.6233139; 21.5576167

*Για οικισμούς με το ίδιο όνομα στην Ελλάδα δείτε το λήμμα: Λιμνοχώρι (αποσαφήνιση)*

Το **Λιμνοχώρι** είναι ορεινό χωριό της Φλώρινας σε υψόμετρο 610 μέτρα στις όχθες της λίμνης Ζάζαρης. Σύμφωνα με την απογραφή του 2011 έχει 257 κατοίκους.

Γεωγραφία - Ιστορία
-------------------

Το Λιμνοχώρι βρίσκεται στο δυτικό τμήμα του οροπεδίου Πτολεμαΐδας - Αμυνταίου, στις ανατολικές όχθες της μικρής λίμνης Ζάζαρης και βορειοδυτικά της λίμνης Χειμαδίτιδας. Είναι κτισμένο πάνω σε μία χαμηλή ράχη που χωρίζει τις δύο λίμνες, ανάμεσα σε καταπράσινο περιβάλλον και κοντά στην επαρχιακή οδό Αμυνταίου - Καστοριάς. Απέχει 15 χλμ. ΝΔ. από το Αμύνταιο και 42 χλμ. ΝΑ. από την Φλώρινα.

Μνημείο Εποικισμού (Βρύση)
Την περίοδο της Τουρκοκρατίας κατοικείτο από Οθωμανούς, υπήρχε μάλιστα τζαμί στο κέντρο του χωριού μέχρι τη δεκαετία του '50. Μετά την απελευθέρωση και την ανταλλαγή πληθυσμού (1922) εγκαταστάθηκαν πρόσφυγες από τον Πόντο. Στο κέντρο του οικισμού δίπλα στη λίμνη, υπάρχει το Μνημείο του Εποικισμού που οι κάτοικοι το λένε Βρύση, το οποίο κατασκευάστηκε το 1925, όταν έφτασαν οι πρώτοι πρόσφυγες από τον Πόντο. 

Οι κάτοικοι του χωριού ασχολούνται με τη γεωργία και την κτηνοτροφία. Στο Λιμνοχώρι δραστηριοποιείται ο Εκπολιτιστικός Μορφωτικός Σύλλογος Λιμνοχωρίου, ο οποίος διοργανώνει πολλές εκδηλώσεις με γνωστότερη αυτή της Πρωτομαγιάς στις όχθες της λίμνης.

##### Αξιοθέατα

Η γύρω από το χωριό περιοχή, η οποία εκτείνεται κυρίως γύρω από τις λίμνες Ζάζαρη και Χειμαδίτιδα, είναι χαρακτηρισμένη ως Natura 2000. Θεωρείται σημαντικός βιότοπος για τα πουλιά και γαλήνιο τοπίο με ορεινό δασικό τοπίο από τη δυτική πλευρά, έλη, καλαμιώνες και γόνιμη πεδιάδα από τα ανατολικά.

Προσφέρεται για περιηγητικές εκδρομές, ποδήλατο βουνού, κανό, βαρκάδα, ψάρεμα και ιππασία. Σε διπλανή με το χωριό τοποθεσία, βρίσκονται τα ιαματικά λουτρά "Μπάνια" όπου διασώζεται πισίνα από τα χρόνια της Τουρκοκρατίας. Στο κέντρο του οικισμού δίπλα στη λίμνη υπάρχει μια κατασκευή που οι κάτοικοι την λένε Βρύση. ε το 1925 από τους πρώτους πρόσφυγες που ήρθαν στο **Λιμνοχώρι** απ τον Πόντο.

Ονομασία - Διοικητικά
---------------------

Το χωριό αναφέρεται επίσημα το 1918 και με το όνομα *Άγιοι Θεόδωροι* στο ΦΕΚ 259Α-29/12/1918 να προσαρτάται στην τότε κοινότητας Ζελενιτσίου. Μετονομάστηκε σε Λιμνοχώρι το 1926. Από το 2010, σύμφωνα με το σχέδιο Καλλικράτης αποτελεί την τοπική κοινότητα Λιμνοχωρίου που ανήκει στη δημοτική ενότητα Αετού του Δήμου Αμυνταίου και σύμφωνα με την απογραφή του 2011 έχει πληθυσμό 257 κατοίκους.

Παραπομπές
----------

1. ↑  «Εγκυκλοπαίδεια Νέα Δομή». *Εγκυκλοπαίδεια Νέα Δομή*. **20**. Τεγόπουλος - Μανιατέας. 1996, σελ. 140.
2. 1 2  «NatureBank - Τοπίο (ΤΙΦΚ) - Λίμνες Ζάζαρη και Χειμαδίτιδα». *filotis.itia.ntua.gr*. Ανακτήθηκε στις 20 Μαρτίου 2019.
3. ↑  «Ήθη και έθιμα». *www.amyntaio.gr*. Αρχειοθετήθηκε από το πρωτότυπο στις 20 Μαρτίου 2019. Ανακτήθηκε στις 20 Μαρτίου 2019.
4. ↑  «Διοικητικές Μεταβολές Οικισμών». *ΕΕΤΑΑ*. Ανακτήθηκε στις 20 Μαρτίου 2019.
5. ↑  «ΦΕΚ αποτελεσμάτων ΜΟΝΙΜΟΥ πληθυσμού απογραφής 2011», σελ. 10557 (σελ. 83 του pdf)

Εξωτερικοί σύνδεσμοι
--------------------

* "Αρχαιολογικά ευρήματα Λιμνοχωρίου"[*νεκρός σύνδεσμος*] από τον ιστότοπο

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Οικισμοί του Δήμου Αμυνταίου |
| --- |
|  |
| Δημοτική ενότητα Αετού | 
* Αγραπιδιές
* Αετός
* Ανάργυροι
* Ασπρόγεια
* Βαλτόνερα
* Λιμνοχώρι
* Πεδινό
* Περικοπή
* Σκλήθρο
 |
|  |
| Δημοτική ενότητα Αμυνταίου | 
* Άγιος Παντελεήμονας
* Αμύνταιο
* Ανάληψη
* Κέλλα
* Κλειδί
* Ξινό Νερό
* Πέτρες
* Ροδώνας
* Σωτήρας
* Φανός
 |
|  |
| Δημοτική ενότητα Βαρικού | 
Βαρικό |
|  |
| Δημοτική ενότητα Λεχόβου | 
Λέχοβο |
|  |
| Δημοτική ενότητα Νυμφαίου | 
Νυμφαίο |
|  |
| Δημοτική ενότητα Φιλώτα | 
* Αντίγονος
* Βέγορα
* Λεβαία
* Μανιάκι
* Πελαργός
* Φαράγγι
* Φιλώτας
 |
|  |
| Ιστορικοί οικισμοί | 
* Νέα Κώμη\*
* Χειμάδι\*
 |
|  |
| Μονές | 
* Μονή Αγίου Γρηγορίου Παλαμά Φιλώτα
* Μονή Αγίων Παντελεήμονα και Ευβούλης Αμυνταίου
 |
|  |
| 
* Έδρα: Αμύνταιο
* Ιστορική έδρα: Νυμφαίο
* Ιστότοπος: amyntaio.gr
 |

 |